300 kvadratmeter klitområde ved Lyngbygårdsvej nær Løkken er udbrændt efter to mænd torsdag aften affyrede fyrværkeri. Branden i klitterne brød ud, da fyrværkeriet tilsyneladende ikke var helt brændt af, da det ramte jorden. De to mænd, som er henholdsvis 19 og 56 år gamle, slog selv alarm klokken 19.12, da deres fyrværkeri ved et uheld antændte klitterne. Ingen af de to mænd bliver sigtet, da der var tale om et uheld og fyrværkeriet var lovligt.
To mænd var torsdag aften skyld i, at 300 kvadratmeter klitområde ved Lyngbygårdsvej nær Løkken brændte, da deres fyrværkeri antændte klitterne.